xitoy AQSh samolyotining Tayvan uzra parvoz qilganiga norozilik bildirdi

xitoy AQShning “P-8A Poseidon” harbiy samolyoti Tayvan bo'g'ozi uzra parvoz qilgani sababli norozilik bildirdi. Bu haqda “RIA Novosti” xabar berdi.
Pekinga ko'ra, bu mintaqadagi tinchlik va barqarorlikka ziyon yetkazadi.
“Qo'shma Shtatlarning bunday harakatlari qasddan aralashuv va mintaqadagi vaziyatni beqarorlashtirish hisoblanadi. Bu Tayvan bo'g'ozidagi tinchlik va barqarorlikka zarar yetkazishni anglatadi. xitoy keskin qarshilik qiladi”, — degan xitoy armiyasi Sharqiy hududi jangovar qo'mondoni Shi Yi.
U mamlakat qo'shinlari doimo yuqori jangovar shay holatda bo'lib, davlat suvereniteti va mamlakat hududiy yaxlitligini qat'iy himoya qilishini ta'kidlagan.
Pekin AQSh bilan munosabatlarning keskinlashuvi fonida, Tayvan bo'g'ozida muntazam ravishda mashg'ulotlar o'tkazadi.
Eslatib o'tamiz, xitoy mudofaa vaziri Vey Fenxe Pentagon rahbari Lloyd Ostin bilan uchrashuvda agar kimdir Tayvan mustaqilligini e'lon qilsa, xitoy armiyasi, albatta, xarajatidan qat'i nazar, urush boshlashdan tortinmasligini aytgandi.